[{"text_idx": "#000000", "text": "Herri kirol jaialdia jokatu zuten igande eguerdian, On\u0303atiko Foruen plazan"}, {"text_idx": "#000001", "text": "Gizonezkoen aizkorari dagokionez, lau bikote gazte lehiatu ziren eta horietako hiru pasa dira Urrezko Binakako Aizkolari Txapelketako finalera. Emakumezko bi aizkolari ere aritu ziren nor baino nor gehiago. Azkenik, bi harri-jasotzailek ere erakustaldia eskaini zuten."}, {"text_idx": "#000002", "text": "23 urtez azpiko gizonezko zortzi aizkolari izan ziren On\u0303atiko plazan, eta horiek bi multzotan banatu zituzten: batetik, Basozabal eta Larrea bikotea Ezpeleta eta Zabalaren aurka lehiatu zen; eta bestetik, Zelai IV eta Suharri bikoteak Kan\u0303amares anaiak izan zituen aurkari."}, {"text_idx": "#000003", "text": "Bi probetan aritu ziren elkarren aurka \u2013erlojupekoa eta lau enborren mozketa\u2013, eta azkenean Suharri eta Zelai IV bikotea, eta Basozabal eta Larrea izan ziren irabazleak. Bidenabar, multzo bakoitzaren irabazleak ere Urrezko Binakako Aizkolari Txapelketako finalerako txartela eskuratu zuen."}, {"text_idx": "#000004", "text": "Irabazi ez zutenek \u2013Kan\u0303amares IV eta Kan\u0303amares V, eta Ezpeleta eta Zabala\u2013 haien artean neurtu ziren eta Ezpeletak eta Zabalak eskuratu zuten finalerako hirugarren eta azken pasea. Kan\u0303amares anaiak aldiz txapelketatik at gelditu ziren."}, {"text_idx": "#000005", "text": "Emakumezkoen artean Maika Ariztegi eta Itxaso Onsalo lehiatu ziren. Ariztegik eskuratu zuen garaipena bere lana 5 minutu eta 10 segundutan amaituta, Onsalok minutu bat gehiago behar izan zuelarik. Horrela Maika Ariztegi eskuratu du finalerako txartela, dagoeneko sailkatuta zeuden Irati Astondoa eta Nerea Sorondorekin batera."}, {"text_idx": "#000006", "text": "Harri jasotze lanetan Urdax Magunazelaia izan zen garailea, 4.225 kilo jaso zituen eta bere aurkariak 3.375 kilo."}, {"text_idx": "#000007", "text": "Igandeko probaren aurretik dagoeneko biak zeuden finalerako sailkatuta (Xabier Pen\u0303agarikanorekin batera), halere, On\u0303atin lehiatutakoak finala jokatzeko ordena zehazten lagundu zuen."}, {"text_idx": "#000009", "text": "Lanak 24.01ko denboran amaituta, bost minutuan ondu dute iaz Garazi Arruti eta Lucia Orbek lortutako marka"}, {"text_idx": "#000012", "text": "Gaztedi A taldeak irabazi du Euskadiko 640 kiloko sokatira txapelketa"}, {"text_idx": "#000013", "text": "Lehiaketako hiru jardunaldietan bere nagusitasuna erakutsi ondoren, Gaztedi A taldeak txapela janztea lortu du"}]